**MAO8002 SZAKMÓDSZERTAN II.**

**Tantárgyi tematika és félévi követelményrendszer**

**Féléves tematika:**

**Irodalom módszertan**

**(2-2 óra, összesen 14 óra)**

1. (2 óra): A Nemzeti alaptanterv koncepciója, felépítése, szerepe a kötelező oktatás tartalmi szabályozásában. A pedagógiai program, a helyi tanterv, a tanmenet (tárgyi program) és az óraterv fogalma, funkciója a NAT alkalmazása, az oktató-nevelő munka során.

2. (2 óra): A műértelmező irodalomóra és változatai. A műértelmező órák felépítése. A tanulók előkészítése az irodalmi műalkotások befogadására, megértésére.

3. (2 óra): Az irodalomóra feladatának megjelölése. Az irodalmi művek bemutatása. Lírai alkotások értelmezése az általános iskolai irodalomórán. Az iskolai gyakorlatban megvalósuló műértelmezés típushibái.

4. (2 óra): Epikai és drámai művek értelmezése az irodalomórán. Az irodalom és a film, a dráma és a színjáték viszonya. A műértelmezés eredményeinek összefoglalása, kiemelése és rögzítése.

5. (2 óra): A táblai vázlat didaktikai szerepe, típusai. Az ismereteket alkalmazó, gyakorló óra. Az ismétlő, rendszerező, összefoglaló óra. Az ellenőrző óra.

6. (2 óra): Az irodalomtanítás módszerei és sajátos munkaformái. Az értő olvasás, a szóbeli és írásbeli szövegalkotás fejlesztése során alkalmazott gyakorlattípusok. Zárthelyi dolgozat.

7. (2 óra): A félévi munka összegzése, értékelése.

**Anyanyelv-pedagógia:**

**(2-2 óra, összesen 14 óra)**

1. Tájékoztató a követelményekről, a tematikáról, a szakirodalomról, a számonkérés módjáról és az órák menetéről; NAT – kerettanterv – pedagógiai program – tematikus terv – tanmenet – óraterv
2. A motiválás; a szemléltetés

Az új ismeretek tanításának módszerei; a nyelvtani meghatározások és szabályok

1. A nyelvi ismeretek alkalmazásának gyakorlattípusai I. A nyelvi elemzések.
2. A nyelvi ismeretek alkalmazásának gyakorlattípusai II. Alkotó jellegű gyakorlatok; játékos gyakorlatok.

A nyelvi ismeretek megszilárdítása: összefoglalás, ismétlés; az ellenőrzés és az értékelés.

1. Az anyanyelvi készségek fejlesztése: a beszédtechnika fejlesztésének módszeres eljárásai, szókincsfejlesztés, stílusnevelés, a helyesírás tanítása
2. Zárthelyi dolgozat
3. Összegzés, a félévi munka értékelése

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése****:**

**Az irodalom módszertani részjegy megszerzése céljából a hallgatók óratervet adnak be az utolsó előtti irodalom módszertani szemináriumon. A részjegy megszerzésének másik feltétele: sikeres zárthelyi dolgozat írása ugyanezen a szemináriumon.**

**Az anyanyelv-pedagógiai részjegy megszerzésének feltételei:**

A következő feladatok legalább elégséges szintű teljesítése:

1. SZÓBELI

**Referátumok**

Felkészülés minden téma esetében (minimum) az alábbi szakirodalomból, ill. ált. iskolai és középiskolai taneszközök alapján, de lehetőleg további szakirodalom, segédkönyvek felhasználásával és bemutatásával:

Hoffmann Ottó 1978. Anyanyelvi nevelés az általános iskola felső tagozatában. Tankönyvkiadó, Budapest.

Bozsik Gabriella – Dobóné Berencsi Margit – Zimányi Árpád 2003. Anyanyelvi tantárgy-pedagógiánk vázlata. Líceum Kiadó, Eger.

Adamikné Jászó Anna 2001. Anyanyelvi nevelés az ábécétől az érettségiig. Trezor Kiadó, Budapest.

A referátumban az elméletet és a gyakorlatot minden esetben kötelező arányosan összekapcsolni!

A referátum bemutatása PP-tal vagy Prezivel, a kivetített vázlat/jegyzetek alapján, ne felolvasással történjen!

1. ÍRÁSBELI
2. **A referátum vázlata (5–15 oldal)**
3. **Zárthelyi dolgozat**

***A félévközi ellenőrzések követelményei:***

Az irodalom módszertanból beadandó óravázlatról. A megtervezendő óra típusa: új ismeretet feldolgozó, műértelmező óra. A tanítás anyaga: Petőfi Sándor: Egy gondolat bánt engemet…

 Az eredményes irodalom módszertani dolgozat megírásához szükségesek: a szemináriumon korábban megbeszélt témák és a következő szöveg (jegyzetrész) ismerete.

 Vörös József: Irodalomtanítás az általános és középiskolában. Nemzeti Tankönyvkiadó, Bp., 1997. 102-300. oldal.

Anyanyelv pedagógia:

Referátumok: a fentiekben megadottak szerint, folyamatosan. A referátum vázlata e-mailban adandó le. Határidő: folyamatos, legkésőbb a szorgalmi időszak vége előtt 12 nappal.

Zárthelyi dolgozat: feladatlap, a félév során feldolgozott anyagból. Ideje: az utolsó előtti óra.

**Az érdemjegy kialakításának módja:**

Az anyanyelv-pedagógiai részjegy: A referátumok megtartása és az elméleti témájú referátumok vázlatának leadása kritériumfeltétel, ezek színvonala azonban módosíthatja is az anyanyelv-pedagógiai részjegyet: ezek összegezve értékelt színvonala (kiváló – átlagos – elfogadható, de gyenge színvonalú) alapján a zárthelyi dolgozatra kapott jegyből adódó részjegy egy jeggyel emelhető vagy rontható.

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek (irodalomtanítás és anyanyelv-pedagógia részjegye) átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Az elégtelen részjegyek (ill. az egyes feladatokra kapott jegyek) javítására a félév során egyszer van lehetőség. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel) záruló számonkérés esetén tantárgyfelvételenként kétszer kísérelhető meg az eredményes teljesítés.